CELEX: 62011CO0608
Language: sk
Date: 2012-07-12 00:00:00
Title: Uznesenie Súdneho dvora (piata komora) z 12. júla 2012.#Land Wien proti Európskej komisii.#Odvolanie – Jadrová energia – Rozšírenie jadrovej elektrárne Mochovce (Slovenská republika) – Rozhodnutie Komisie o odložení sťažnosti – Žaloba o neplatnosť – Odmietnutie Komisie poskytnúť požadované dokumenty – Žaloba na nečinnosť – Minimálne požiadavky stanovené v článku 44 ods. 1 písm. c) Rokovacieho poriadku Všeobecného súdu – Neprípustnosť.#Vec C-608/11 P.

Uznesenie Súdneho dvora (piata komora) z 12. júla 2012 – Land Wien/Komisia
      (vec C-608/11 P)
      „Odvolanie – Jadrová energia – Rozšírenie jadrovej elektrárne Mochovce (Slovenská republika) – Rozhodnutie Komisie o odložení sťažnosti – Žaloba o neplatnosť – Odmietnutie Komisie poskytnúť požadované dokumenty – Žaloba na nečinnosť – Minimálne požiadavky stanovené v článku 44 ods. 1 písm. c) Rokovacieho poriadku Všeobecného súdu – Neprípustnosť“
      Odvolanie – Dôvody – Nevyhnutnosť presnej kritiky bodu odôvodnenia Všeobecného súdu [článok 256 ZFEÚ; Štatút Súdneho dvora, článok 58 prvý odsek;
         Rokovací poriadok Súdneho dvora, článok 112 ods. 1 písm. c)] (pozri body 24, 25)
      
      Predmet
      
         
               Odvolanie podané proti uzneseniu Všeobecného súdu (šiesta komora) z 20. septembra 2011, Land Wien/Komisia (T-267/10), ktorým
                  Všeobecný súd zamietol žalobu žalobcu jednak o neplatnosť rozhodnutia Komisie z 25. marca 2010 o odložení jeho sťažnosti v súvislosti
                  s projektom na výstavbu tretieho a štvrtého bloku jadrovej elektrárne Mochovce (Slovenská republika), a jednak o určení nečinnosti
                  Komisie v zmysle článku 265 ZFEÚ v rozsahu, v akom žalobcovi neboli poskytnuté všetky požadované dokumenty týkajúce sa tohto
                  projektu, čím došlo k porušeniu nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti
                  k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331) – Porušenie práva na
                  prístup k dokumentom podľa článku 263 štvrtého odseku ZFEÚ, ako aj Zmluvy o ESAE
               
            Výrok
      
         
                  1.
               
               
                  
               
               
                  	Odvolanie sa zamieta.
               
            
         
                  2.
               
               
                  
               
               
                  	Land Wien je povinný nahradiť trovy konania.